CELEX: 62014TN0495
Language: fi
Date: 2014-06-26 00:00:00
Title: Asia T-495/14: Kanne 26.7.2014 – Theodorakis ja Theodoraki v. neuvosto

1.9.2014   
            
            
               FI
            
            
               Euroopan unionin virallinen lehti
            
            
               C 292/52
            
         Kanne 26.7.2014 – Theodorakis ja Theodoraki v. neuvosto
   (Asia T-495/14)
   2014/C 292/64
   Oikeudenkäyntikieli: kreikka
   
      Asianosaiset
   
   
      Kantajat: Georgios Theodorakis (Hania, Kreikka) ja Maria Theodoraki (Hania, Kreikka) (edustajat: asianajajat V. Christianos ja S. Paliou)
   
      Vastaaja: Euroopan unionin neuvosto
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               velvoittamaan vastaajan maksamaan kantajille 1 4 31  193,58 euron rahamäärän korvauksena vahingosta, jonka se aiheutti heille lainvastaisilla toimillaan, korkoineen alkaen siitä päivästä, jolloin heiltä riistettiin heidän talletuksensa (29.3.2013), siihen päivään asti, jona tässä asiassa annetaan ratkaisu, sekä viivästyskorkoa tämän riidan ratkaisun antamispäivästä siihen asti, kunnes maksu on suoritettu kokonaisuudessaan
            
         
               —
            
            
               toissijaisesti velvoittamaan vastaajan maksamaan kantajille neljä viidesosaa edellä mainitusta rahamäärästä eli 1 1 44  954,86 euroa korvauksena vahingosta, jonka se aiheutti heille lainvastaisilla toimillaan, korkoineen alkaen siitä päivästä, jolloin heiltä riistettiin lainvastaisesti heidän talletuksensa (29.3.2013), siihen päivään asti, jona tässä asiassa annetaan ratkaisu, sekä viivästyskorkoa tämän riidan ratkaisun antamispäivästä siihen asti, kunnes maksu on suoritettu kokonaisuudessaan
            
         
               —
            
            
               viimesijaisesti määrittämään määrän, joka vastaaja on velvoitettava maksamaan kantajille korvauksena vahingosta, jonka se aiheutti heille lainvastaisilla toimillaan
            
         
               —
            
            
               velvoittamaan vastaajan maksamaan kantajille 50  000 euron rahamäärän korvauksena aineettomasta vahingosta, jonka se aiheutti heille loukkaamalla yhdenvertaisen kohtelun periaatetta
            
         
               —
            
            
               velvoittamaan vastaajan maksamaan kantajille 50  000 euron rahamäärän korvauksena aineettomasta vahingosta, jonka se aiheutti heille loukkaamalla oikeutta tehokkaaseen oikeussuojaan ja
            
         
               —
            
            
               velvoittamaan vastaajan korvaamaan kantajien oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantajat vaativat tällä kanteellaan unionin yleisessä tuomioistuimessa, joka on toimivaltainen SEUT 268 artiklan perusteella, SEUT 340 artiklan toisen kohdan mukaista korvausta vahingosta, joka heille aiheutui vastaajan lainvastaisen käytöksen vuoksi.
   Kantajat väittävät, että kyseinen vahinko aiheutui, kun vastaaja määräsi toimivaltuutensa ylittäen sekä unionin johdettua oikeutta rikkoen ja unionin oikeuden yleisiä periaatteita loukaten kantajien Cyprus Popular Bank Public Co Ltd:ssä (Laiki Trapeza) olleiden pankkitalletusten arvon alentamisesta ja siten aiheutti sen tai joka tapauksessa vaikutti siihen.
   Kantajat väittävät erityisesti, että vastaaja loukkasi perusoikeuksia ja unionin oikeuden yleisiä periaatteita seuraavilla tavoilla:
   
               —
            
            
               ensinnäkin omaisuuden suojan loukkaaminen
            
         
               —
            
            
               toiseksi yhdenvertaisen kohtelun periaatteen loukkaaminen ja
            
         
               —
            
            
               kolmanneksi kantajilla olevan oikeuden oikeussuojaan ja oikeusvarmuuden periaatteen loukkaaminen.
            
         
               —
            
            
               Kantajat väittävät, että vastaajan sopimussuhteen ulkopuolisen korvausvastuun syntymistä koskevat edellytykset, sellaisina kuin ne on oikeuskäytännössä vahvistettu, täyttyvät.